### | | | | --- | --- | | | | | --- | | **Byråd** 28. november 2017 Sagsnr. 710-2017-13013 Dok.nr. 710-2017-247767 Sagsbehandler DPMAOL | | 145.                Ekspropriation til cykelstiforbindelse i [adresse] - Åbent

###

|  |  |
| --- | --- |
| Tidl. politisk behandling | BY, 26.04.16, pkt. 85 |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet har på mødet 26. april 2016 frigivet en
anlægsbevilling til cykelstiforbindelsen i [adresse], så der kan etableres
sammenhæng mellem den eksisterende cykelsti i den sydlige del af [adresse], og
den nye cykelsti mellem [adresse] og [adresse].

Det har ikke været muligt at opnå frivillige aftaler med
lodsejerne som forudsat for at etablere cykelstiforbindelsen, og det er på den
baggrund nødvendigt at ekspropriere dele af de to ejendomme matr. nr. 18a og
matr. nr. 62, [adresse], Stefan Carlsen. Der skal erhverves areal til ca. 75
meter cykelsti i skellet mellem de to ejendomme som vist på vedlagte bilag.

**VURDERING**

Teknik og Kultur vurderer, at de nødvendige arealer kan
erhverves ved ekspropriation med hjemmel i vejlovens bestemmelser.

Realiseringen af cykelstiprojektet indebærer, at der skal
erhverves areal fra begge ejendomme, så det areal der skal erhverves ligger
langs med ejendommenes nuværende skel.

Det samlede areal udgør ca. 300 m2, som fordeles
med henholdsvis 100 m2 fra matr. nr. 18a, og 200 m2 fra
matr. nr. 62, [adresse], [adresse].

De to berørte lodsejere har fået forelagt
cykelstiprojektet, og begge ejere er positive overfor projektet. Ejerne kan
ikke acceptere de fremsatte forslag til erstatning for arealafståelsen. Ejerne
ønsker blandt andet en større kompensation for generne ved den kommende sti,
selvom der etableres afskærmning mod stien, så indbliksgener så vidt muligt
undgås.

Teknik og Kultur vurderer, at der ikke er grundlag for at
imødekomme ejerne i forhold til størrelsen af den samlede erstatning, når der
tages hensyn til taksationsmyndighedernes praksis for udmåling af
ekspropriationserstatninger.

**ØKONOMI**

Anlægsbevillingen på 600.000 kr. til projektet er frigivet
26. april 2016.

Ekspropriationen af de nødvendige arealer indebærer
ekstraudgifter, som der ikke har været kalkuleret med i den oprindelige
anlægsbevilling. Der vil blandt andet være udgifter til landinspektør. Teknik
og Kultur vurderer på det foreliggende grundlag, at udgifterne til
landsinspektør og erstatninger til lodsejerne kan afholdes af
anlægsbevillingen.

**INDSTILLING**

Direktøren for Teknik og Kultur indstiller til Byrådet:

1.   At Teknik og Kultur
bemyndiges til at igangsætte ekspropriationsprocedure vedrørende de nødvendige dele
af ejendommene, matr. nr. 18a og matr. nr. 62, [adresse], [adresse].

**BESLUTNING**

***Teknik- og Miljøudvalget, 9. november 2017:***

Fraværende:Ingen

Indstilles godkendt.

***Økonomiudvalget, 14. november 2017:***

Fraværende:Thomas Bach

Indstilles godkendt.

**Bilag**

|  |  |
| --- | --- |
| Kort - cykelstiforbindelse i [adresse] 710-2017-236518 |